钦定古今图书集成/明伦汇编/闺媛典/第252卷 > 王道成妻柳氏
## 钦定古今图书集成/明伦汇编/闺媛典/第252卷 > 王道成妻柳氏

按《袁州府志》：“柳氏，万载王道成妻。年十五归王。舅没，
姑病，床褥三年，衣食溲溺皆须人，氏躬左右以为常，
咸称孝妇。年二十，夫患痘，时患者多死，举家避之。柳
日侍汤药，不离其侧。及没，哭绝复苏。抚二子祚长、祚
永，俱饩于庠。崇祯癸未，山寇窃发，诫其党毋入王节
妇庐。寿七十，无疾而终。”